रतनगढ़ में चायनीज मांझे की 28 चकरी जब्त की
शहरमें चायनीज मांझा की बिक्री रोकने के लिए शुक्रवार को प्रशासन सक्रिय रहा। तहसीलदार सूर्यकांत शर्मा के नेतृत्व में दल के सदस्यों ने शहर के आधा दर्जन दुकानों का औचक निरीक्षण किया। छह में से दो दुकानों पर चायनिज मांझा की 28 चकरी जब्त की।
शर्मा ने बताया कि मकर सक्रांति के पर्व पर क्षेत्र में होने वाली पतंगबाजी में चायनीज मांझा के प्रयोग को रोकने के लिए अभियान निरंतर जारी रहेगा। चायनीज मांझा से पशु-पक्षी, राहगिर, वाहन चालक परेशान रहते हैं। ऐसी स्थिति में चायनीज मांझा की बिक्री को रोकना जरूरी हो गया है। उत्तरी बाजार चूरू आउटर सिग्नल के पास स्थित दो प्रतिष्ठानों से 28 चायनीज मांझे की चकरियां जब्त करने की कार्रवाई की गई। एसडीएम अशोक असीजा से मिले निर्देश पर शहर चौकी प्रभारी पृथ्वीसिंह, कांस्टेबल हनुमानप्रसाद शर्मा सहित पालिका कर्मी उपस्थित थे।
hin_Deva hin_Deva hin_Deva